Og meira af Landsbankanum . Ríkisbankinn hefur verið harðlega gagnrýndur fyrir að ætla að byggja sér nýjar 14.500 fermetra höfuðstöðvar við Austurhöfn í Reykjavík , við hlið Hörpu , fyrir átta milljarða króna . Áform bankans hafa verið harðlega gagnrýnd , og þá sérstaklega á meðal stjórnarþingmanna á Alþingi . Þá hefur Vestmannaeyjabær blandað sér skemmtilega í málið með því að kalla eftir því að boðað verði til hluthafafundar hjá Landsbankanum til að ræða áformin , og bæjarstjórinn í Kópavogi sá sér leik á borði og bauð ríkisbankanum að flytjast í bæinn . Svo hefur Sigmundur Davíð Gunnlaugsson forsætisráðherra stigið fram og gagnrýnt skipulagsmálin í kringum fyrirhugaða framkvæmdina , eins ótrúlegt og það nú hljómar , gagnrýnt forgangsröðun ríkisbankann og sagt að það væri undarlegt ef Landsbankinn hyggist ráðast í framkvæmdina í beinni andstöðu við vilja almennings í málinu . Auglýsing En hvað með stjórn bankans ? Í hvernig stöðu er hún ? Hún er væntanlega orðin þreytt á að taka við höggum frá þingmönnum , og þá sérstaklega úr ranni Framsóknarflokksins , að undanförnu , en er ekki ljóst að það getur aðeins tvennt gerst í stöðunni sem uppi er ? Annað hvort hættir hún við áformin um höllina við sundin , eða hún segir af sér . Þau gera okkur kleift að halda áfram að taka þátt í umræðunni og greina kjarnann frá hisminu .